आकाश से गिरते रहने वाले इन उल्का पिंडों ने वैज्ञानिकों को चिंता में डाल रखा है क्योंकि उनके अनुसार उल्काओं की धूल या कंकड़ों से मानव जीवन को तो कोई खतरा नहीं है लेकिन इनकी बरसात अंतरिक्ष में घूम रहे मानव निर्मित उपग्रहों को अवश्य नुकसान पहुंच सकता है। तेज गति से आने वाले ये उल्का पिंड उपग्रहों से टकरा कर उनमें छेद कर सकते हैं। उनके सौर पैनलों को नष्ट कर सकते हैं और उपग्रहों में लगे कीमती वैज्ञानिक उपकरणों को भी हानि पहुंचा सकते हैं। यही कारण है कि इन पर कड़ी निगरानी रखने का निर्णय लिया गया है जिससे जरूरत पड़ने पर इनकी स्थिति बदल कर इन्हें उल्काओं की मार से बचाया जा सके।